

**Заданні трэцяга этапу абласной алімпіяды навучэнцаў IV-IX класаў**

**па вучэбных прадметах “Беларуская мова” і “Беларуская літаратура”**

**2016/2017 навучальны год**

**VIII клас**

**Заданне 1. Запішыце гукі ў квадратныя дужкі.**

|  |  |
| --- | --- |
| 1) бяро**зк**а [      ] | 5) **не** ведалі [        ] |
| 2) му**ндз**ір [      ] | 6) супра**цьд**ымны [       ] |
| 3) перабе**жч**ык [      ] | 7) хрэ**сьб**іны [      ] |
| 4) каўка**зс**кі [      ] | 8) cпар**тс**мен [      ] |

**Заданне 2. Зрабіце арфаграфічны запіс слоў.**

[с'анаш] — …, [с'эрв'іс] — …, [ношка] — …, [рашчын'іць] — …, [рох] — …, [нарэс'ц'э] — ….

**Заданне 3. Дапішыце патрэбны структурны кампанент фразеалагізма. Запішыце значэнне фразеалагізма.**

Лавіць … , … носа не падточыць, біцца … аб лёд, надзьмуцца … на крупы, … па пяту.

**Заданне 4. Пастаўце назоўнікі, што ў дужках, у патрэбнай форме. Запішыце іх.**

1. Настаўнік быў добрым (*прамоўца*) . 2. Паказаць гэтаму (*зазнайка*).

3. Яна нясмела называла яго (*дзядзя*). 4. Воўк з (*сабака*).

5. Ззяць (*медзь*). 6. Зграбаў (*далоні*).

**Заданне 5. Па лексічным значэнні ўзнавіце слова, запішыце, зрабіце марфемны разбор.**

1. Верхняя частка сцябла з кветкамі, сабранымі ў выглядзе парасоніка або мяцёлкі.
2. Адзін з участкаў, на якія падзелена зорнае неба для зручнасці арыентацыі і абазначэння зорак.
3. Гліністая глеба са значнай колькасцю пяску.
4. Спалучэнне чаго-небудзь рознага, разнароднага.
5. Чалавек, які мае з кім-небудзь агульную айчыну.

**Заданне 6. Выпішыце: 1) словазлучэнні, вызначыўшы ў іх від сувязі і абазначыўшы галоўнае слова; 2) спалучэнні слоў, якія не з'яўляюцца словазлучэннямі.**

Выступіць супраць, высокае дрэва, па прычыне хваробы, туфлі на абцасах, самы светлы, закрычаць спрасонку, буду працаваць, вярба і асіна, судак па-польску, вучні чытаюць.

**Заданне 7. Устаўце прапушчаныя літары і знакі прыпынку.**

Валошка

У свеце існуе вялікае мноства відаў валошак самых розных колераў блакітныя сінія ружовыя жоўтыя белыя ліловыя… Але для беларусаў самай вядомай і звыклай з’яўляе\_\_\_а менавіта валошка сіняя. Яна справядліва лічыцца нашай нацы\_\_\_нальнай кветкай, адным з(с) сімвалаў Б(б)еларусі. Ёй прысвячалі вершы і песні беларускія паэты. Валошкі вышываюць на руч(ш)ніках абрусах хустках.

Хоць гэтая кветка лічы\_\_\_а пустазе\_\_\_ем у хлебным полі, ніхто не асмеліцца назваць яе шкоднай ці (не) патрэбнай. І (не) толькі таму, што блакітныя зорачкі валошкі аздабляюць летні пейзаж. Яшчэ здаўна з(с) яе пялёсткаў рабілі цудоўн\_\_\_\_ сін\_\_ фарбу.

*Паводле П. Грынчанка*

**Заданне 8. У раздзеле “У трох абліччах” падручніка па літаратуры для 8 класа ідзе гаворка пра роды мастацкай літаратуры. Успомніце і запішыце іх. Размяркуйце наступныя творы па родах літаратуры: *“Шчасце” М. Танка, “Жураўліны крык” В. Быкава, “Вечар” А. Дударава, “Дзяльба кабанчыка” В. Карамазава, “Спадчына” Я. Купалы, “Хмарка” Я.******Коласа*.**

**Заданне 9. Узнавіце геаграфічныя назвы, ужытыя Уладзімірам Караткевічам у вершы “Беларуская песня”.**

Дзе мой край? Там, дзе вечную песню пяе …,

Там, дзе … на захадзе помніць варожую кроў,

Дзе на ўзвышшах … дрэмлюць суровыя вежы

І вішнёвыя хаты глядзяцца ў шырокі … .

Ты ляжыш там, дзе сіняя … ласкава віецца,

Дзе Сафія плыве над … , нібы карабель.

**Заданне 10. Прачытайце ўрыўкі з твораў, запішыце іх аўтараў. Прыгадайце прозвішча і імя паэта, юбілей якога адзначалі ў снежні 2016 года?**

1. Цёплы вечар, ціхі вецер, свежы стог  
Улажылі спаць мяне вы на зямлі.  
Не ўстае стаўпом пыл светлы ўздоўж дарог,  
Ў небе месяца праглянуў бледны рог,  
Ў небе ціха зоркі расцвілі.

2. Ці помніш першае нясмелае прызнанне?..  
Над намі жаўранкам звінеў і плакаў май.  
Назаўтра золкае, туманнае світанне,  
Суровы позірк твой і мой нямы адчай.

3. Чалавеку патрэбна усмешка  
Незнаёмых вачэй і знаёмых,  
Каб дажджамі размытая сцежка  
Стала лёгкай на кручах і стромах.